ai4bharat/Pralekha huggingface dataset:
کامرس اور صنعت کی وزارتہ
سکم میں نامیاتی پیداوار کو فروغ دینے کی غرض سے نامیاتی جانچ سے متعلق ایک اعلیٰ معیارکی جدید ترین لیباریٹری قائم کی جائے گی :جناب پیوش گوئل
آیئے ہم سکم میں دس لاکھ ڈالر ز کے بقدر موجودہ نامیاتی پیداوار کوبڑھاکر، سال 2030تک ایک ارب ڈالرز تک نامیاتی پیداوار کو برآمد کرنے کا نشانہ مقررکریں :جناب گوئل
اگرریاستی سرکار زمین فراہم کردیتی ہے تو مرکز، سکم میں نیشنل انسٹی ٹیوٹ آف ڈیزائن اورنیشنل انسٹی ٹیوٹ آف پیکیجنگ کیمپس قائم کرنے کے لئے تیارہے :جناب پیوش گوئل
سکم کے ایک مکمل طورپرنامیاتی ریاست ہونے کے سبب ، مرکز نے ریاست میں نامیاتی پیداوار کو فروغ دینے کے مقصد سے ، سکم میں پیداوار کی جانچ سے متعلق ایک اعلیٰ معیار کی جدیدترین لیباریٹری قائم کرنے کا فیصلہ کیاہے ۔ کامرس اورصنعت ، صارفین کے امور ، خوراک اورسرکاری نظام تقسیم اورٹیکسٹائلز کے مرکزی وزیر جناب پیوش گوئل نے یہ بات کہی ہے ۔ انھوں نے آج گنگٹوک میں فکی کے زیراہتمام منعقدہ ، سکم چیمبرآف کامرس اینڈ انڈسٹری کے نمائندگان کے ساتھ گفتگو کے ایک پروگرام سے خطاب کرتے ہوئے یہ بات کہی ۔ انھوں نے سکم میں دس لاکھ ڈالرز کے بقدر نامیاتی پیداورارکوبڑھاکر ، سال 2030تک ایک ارب ڈالرز تک نامیاتی پیداوار کو برآمد کرنے کا ہدف مقررکرنے پربھی زوردیا۔وزیر موصوف نے نامیاتی ، دیرپا اورصاف ستھرا آلودگی سے مبراقابل تجدیدتوانائی کے لئے بھی تجویز پیش کی ۔ انھو ں نے ریاست میں نامیاتی پیداوار کی جانچ کی غرض سے ایک لیبارٹری قائم کرنے کی بھی تجویز پیش کی ۔ انھوں نے ریاست میں اقتصادی ومعاشی سرگرمیوں میں اضافہ کرنے کی خاطر، موجودہ بنیادی ڈھانچہ کے استعمال پربھی زوردیا۔
انھوں نے کہاکہ سکم میں ایک ہمہ گیرریاست اورایک نامیاتی ریاست بننے کی صلاحیت ہے ۔ انھوں بتایاکہ ان حصولیابیوں کی بدولت ریاست میں سیاست کو فروغ دینے کے لئے مزید قدراور بروئے کار لانے کی صلاحیت فراہم ہوگی ۔ انھوں نے مقامی نوجوانوں پرزوردیاکہ وہ ڈیزائن اورپیکیجنگ سہولتوں کے لئے بھی کام کریں ۔ انھوں نے مطلع کیاکہ اگرریاستی زمین فراہم کردیتی ہے تو مرکز ، سکم میں نیشنل انسٹی ٹیوٹ آف ڈیزائن اورنیشنل انسٹی ٹیوٹ آف پیکیجنگ کیمپس قائم کرنے کے لئے تیارہے ۔
سہ پہرکو ، جناب پیوش گوئل نے گنگٹوک میں تاشی لنگ سکریٹریٹ کے کانفرنس ہال میں سرکاری عہدیداروں اورافسران کے ساتھ ایک جائزہ میٹنگ کی صدارت کی ۔ اس میٹنگ میں دیگر کے علاوہ ، سکّم سرکارکے چیف سکریٹری جناب وجے بھوشن پاٹھک اورگنگٹوک کے ڈپٹی کلکٹر جناب تشار نکھارے اورکئی دیگرعہدیداروں نے شرکت کی ۔
جناب پیوش گوئل نے آج مرکزی وزارتوں ک ےپروگراموں اورپالیسیوں پرعمل درآمد جیسے پی ایم گتی شکتی پرپیش رفت ، نیشنل آئل پام مشن ، ایم او سی آئی ، سی اے ایف پی ڈی پراخراجات اورجی بی ڈی کے تحت ٹیکسٹائلز پراخراجات جیسے امورکے بارے میں مختلف متعلقہ محکموں کے سربراہان اور افسران ک ےساتھ ایک گفتگو پرمبنی میٹنگ کی ۔
انھوں نے زراعت اورکسانوں کی بہبود کے لئے ربرکی کاشت اورپیداوار اور جانچ کی سہولت ، بلاک چین اوربرآمداتی سہولت جیسے نامیاتی ریاست کے طریق کارکابھی جائزہ لیا۔ اس کےعلاوہ انھوں نے کہاکہ چھوٹی الائچی ، مصالحہ جات ، مویشیوں کے باڑے کے نزدیک کسان کے مکانات اور نامیاتی کاشتکاری سے متعلق امورپرنوجوانوں کی مدد پر توجہ مرکوز کی جانی چاہئے تاکہ نوجوانوں کو خود کا اپنا روزگار فراہم ہوسکے ۔
وزیرموصوف سکم کے تین دن کے دورے پرہیں اور وہ کامرس اورصنعت سے متعلق فریقوں اورشراکت داروں اور سرکاری عہدیداروں کے ساتھ میٹنگیں کریں گے ۔
وزارت خزانہ
ہندوستان کی چھوٹی صنعتوں کی ترقی کے بینک نے 115 آرزومند ضلعوں میں قومی سطح پر صنعت کاری کی بیداری مہم اُدیم ابھیلاشا کا آغاز کیا
نئی دہلی،03 اکتوبر /مہاتما گاندھی کی سالگرہ کے موقع پر ہندوستان کے چھوٹی صنعتوں کی ترقی کے بینک  نے 115 آروزومند ضلعوں میں قومی سطح پر صنعت کاری کی بیداری مہم ‘‘ اُدیم ابھیلاشا ’’ کا آغاز کیا ۔ قابل ذکر ہے کہ نیتی آیوگ نے 28 ریاستوں میں ان 115 آرزو مند ضلعوں کی نشاندہی کی تھی اور یہ مہم تقریباً 15 ہزار نو جوانوں تک پہنچی ہے ۔ ایس آئی ڈی بی آئی ان ضلعوں کے لئے کایا پلٹ مشن میں اہم رول ادا کرے گا ۔ یہ مہم ملک بھر میں تین اکتوبر سے 8 اکتوبر ، 2018 ء تک چلائی جائے گی ۔ مہم کے تحت 800 سے زیادہ ٹرینرس  تیار کئے جائیں گے ، جو ان ضلعوں کے بیشتر نو جوانوں کو صنعتی تربیت فراہم کریں گے ۔
ایس آئی ڈی بی آئی نے الیکٹرونکس اور آئی ٹی کی وزارت کے سی ایس سی ای – گورننس سروسز انڈیا لمیٹیڈ ، ایک خصوصی مقصدی وہیکل  کے ساتھ ساجھے داری کی ہے تاکہ ان کے سی ایس سیز کے ذریعے مہم کو نافذ کیا جا سکے ۔ اس مہم کے تحت آرزومند ضلعوں کے دیہی نو جوانوں کو ترغیب دی جائے گی اور انہیں صنعت قائم کرنے کے لئے مدد دی جائے گی تاکہ وہ اپنی صنعت خود قائم کرسکیں ۔ اس مہم کا مقصد ملک بھر میں ڈجیٹل میڈیم کے ذریعے تربیت فراہم کرنا ہے ۔ سی ایس سی - گاؤں سطح کے صنعت کاروں  کے لئے کاروباری مواقع پیدا کرنا ہے ۔ خواتین صنعت کاروں کی حوصلہ افزائی کے لئے ان آرزو مند ضلعوں میں خواہش مند خواتین پر توجہ مرکوز کرنا ہے اور صنعت میں دلچسپی لینے والے شرکاء کی مدد کرنا اور بینکوں سے انہیں قرض کی سہولت فراہم کرنا ہے ، جس سے وہ اپنی خود کی صنعت قائم کر سکیں ۔
ایس آئی ڈی بی آئی اس مہم کا حصہ بنانے کے لئے بینکوں ، نبارڈ ، این بی ایف سیز ، ایس ایف بیز ، ڈسٹرکٹ انڈسٹریز سینٹرس ، ریاستی سرکاروں وغیرہ سمیت شراکت داروں کے ساتھ بھی رابطہ قائم کر رہی ہے ۔ مزید یہ کہ سی ایس سی گاؤں سطح کے صنعت کاروں  اِن آرزومند صنعت کاروں کے لئے عمل انگیز رول ادا کرے گی ۔ تربیت کے علاوہ ، وی ایل ایز آرزو مند افراد کو سہارا بھی دے گی تاکہ انہیں صنعت کے لئے قرضے دستیاب کراکے اُن کے لئے نئے یونٹس قائم کئے جا سکیں اور انہیں پردھان منتری مدرا یوجنا اور ایس یو آئی جیسے حکومت ہند کے مختلف اقدامات کے بارے میں بیدار کیا جا سکے اور کاروباری خواندگی سے متعلق ان ضلعوں میں نو جوانوں کو با خبر کیا جا سکے ۔
اس مہم کے بارے میں اظہارِ خیال کرتے ہوئے ایس آئی ڈی بی آئی کے سی ایم ڈی جناب محمد مصطفیٰ نے کہا کہ ایس آئی ڈی بی آئی نے آرزو مند ضلعوں میں داخل ہو کر ایک جرات مندانہ قدم اٹھایا ہے اور وہ ان علاقوں میں بنیادی سطح پر سرگرمیوں پر کام کر رہا ہے تاکہ روزگار پیدا کئے جا سکیں اور پائیدار ترقی کو فروغ دیا جا سکے ۔ انہوں نے کہا کہ یہ ہمارے پروگرام کا ایک حصہ ہے کہ روز گار کے متلاشی لوگوں کو روز گار پیدا کرنے والا بناکر صنعت کاری کی طرف مائل کیا جائے ۔
چھوٹی صنعتوں کی ترقی کا بینک ایس آئی ڈی بی آئی ، بہت چھوٹی ، چھوٹی اور اوسط درجے کی صنعتوں کے سیکٹر کی ترقی ، فروغ ، کوآرڈینیشن اور مالیے کی فراہمی کا ایک اہم مالی ادارہ ہے ۔ ایس آئی ڈی بی آئی قرض کے ساتھ بہت چھوٹی ، چھوٹی اور اوسط درجے کی صنعت کی مالی اور ترقیاتی ضرورتیں پوری کرتا ہے اور اسے مضبوط اور عالمی سطح پر مقابلہ جاتی بناتا ہے ۔
وزیراعظم کا دفتر
وزیر اعظم نے حیدرآباد، تلنگانہ کے سکندرآباد ریلوے اسٹیشن پر سکندرآباد-تروپتی وندے بھارت ایکسپریس کو ہری جھنڈی دکھائی
وزیر اعظم نے آج حیدرآباد، تلنگانہ کے سکندرآباد ریلوے اسٹیشن پر سکندرآباد-تروپتی وندے بھارت ایکسپریس کو ہری جھنڈی دکھا کر روانہ کیا۔ طے شدہ مقام پر پہنچ کر وزیر اعظم نے سکندرآباد- تروپتی وندے بھارت ایکسپریس کا معائنہ کیا اور بچوں کے ساتھ ساتھ ٹرین کے عملے سے بھی بات چیت کی۔
وزیر اعظم نے ٹویٹ کیا:
"وندے بھارت ایکسپریس کو جھنڈی دکھا کر روانہ کیا جو سکندرآباد اور تروپتی کے درمیان رابطے کو بڑھاتی ہے۔ میں اس ٹرین کے لیے تلنگانہ اور آندھرا پردیش کے لوگوں کو مبارکباد دیتا ہوں۔
سکندرآباد-تروپتی وندے بھارت ایکسپریس جو آئی ٹی سٹی، حیدرآباد کو لارڈ وینکٹیشور کے گھر، تروپتی سے جوڑتی ہے، وہ دوسری وندے بھارت ٹرین ہے جو تین ماہ کے مختصر عرصے میں تلنگانہ سے شروع کی گئی ہے۔ یہ ٹرین دونوں شہروں کے درمیان سفر کے وقت میں تقریباً ساڑھے تین گھنٹے کی کمی کر دے گی اور حجاج اکرام کے لیے خاص طور پر فائدہ مند ہو گی۔
اس موقع پر وزیر اعظم کے ساتھ تلنگانہ کے گورنر ڈاکٹر تمیل سائوندرراجن، مرکزی وزیر برائے ریلوے جناب اشونی ویشنو اور مرکزی وزیر سیاحت جناب جی کشن ریڈی بھی موجود تھے۔
وزارت دفاع
دیسی دفاعی پیداوار
آتم نربھرتاپر توجہ مرکوز کرنے اور خود انحصاری کے حصول کے لیے کی گئی کوششوں کے ساتھ، گزشتہ تین سالوں میں دفاعی پیداوار کی قدر میں اضافہ ہوا ہے:
|
|
مالی سال
|
|
دفاعی پیداوار کی قدر
|
|
2019-2020
|
|
79,071
|
|
2020-2021
|
|
84,643
|
|
2021-2022
|
|
94,845

مزید یہ کہ گزشتہ چند سالوں میں مسلسل کوششوں سے کئی اہم پروجیکٹس مکمل کئے گئے ہی جن میں 155 ایم ایم آرٹلری گن سسٹم 'دھنوش'، ایڈوانسڈ ٹووڈ آرٹلری گنز ، ہلکے جنگی طیارہ ’تیجس‘، سرفیس ٹو ایئر میزائل سسٹم ’آکاش‘، ’مین بیٹل ٹینک‘ ارجن، ٹی90- ٹینک، ٹی - 72ٹینک، بکتر بند پرسنل کیریئر’بی ایم پی-II/IIکے‘۔ ایس یو-30 ایم کےآئی، چیتا ہیلی کاپٹر، ایڈوانسڈ لائٹ ہیلی کاپٹر، ڈورنئیر ڈو- 228، ہائی موبلٹی ٹرک، آئی این ایس کلوری، آئی این ایس کھنڈیری , آئی این ایس چنئی، اینٹی سب میرین وارفیئر کارویٹ ، ارجن آرمرڈ ریپیئر اینڈ ریکوری وہیکل، پل بچھانے والا ٹینک، 155ایم ایم گولہ بارود کے لیے بائی ماڈیولر چارج سسٹم ، میڈیم بلٹ پروف وہیکل ، ویپن لوکیشن ریڈار  ، انٹیگریٹڈ ایئر کمانڈ اینڈ کنٹرول سسٹم ، سافٹ ویئر ڈیفائنڈ ریڈیوز، بغیر پائلٹ ٹارگٹ ایئر کرافٹ کے لیے لکشیہ پیراشوٹ، بیٹل ٹینک کے لیے اوپٹو الیکٹرانک سائٹس، واٹر جیٹ فاسٹ اٹیک کرافٹ، انشور پیٹرول ویسل، آف شور پیٹرول ویسل، فاسٹ انٹرسیپٹر، بوسٹر ملک میں لینڈنگ کرافٹ یوٹیلیٹی، 25 ٹی ٹگس وغیرہ تیار کیے گئے ہیں۔
یہ معلومات دفاع کےوزیر مملکت جناب اجے بھٹ نے آج لوک سبھا میں جناب تھامس چازیکادن کو ایک تحریری جواب میں فراہم کیں۔
وزارت دفاع
رکشا منتری جناب راج ناتھ سنگھ کل بڑے آلات/پلیٹ فارموں کی تیسری مثبت دیسی کاری فہرست جاری کریں گے
نئی دہلی، 06 اپریل 2022:
'آتم نربھر بھارت' کے حصول کے لیے ایک اور بڑی پہل میں وزارت دفاع تیسری مثبت دیسی کاری  فہرست سامنے لا رہی ہے۔ رکشا منتری جناب راج ناتھ سنگھ 07 اپریل 2022 کو نئی دہلی میں بڑے آلات/پلیٹ فارموں پر مشتمل تیسری فہرست جاری کریں گے جس کی دسمبر 2025 تک مکمل طور پر دیسی کاری کی جانی ہے۔
یہ تیسری فہرست 101 اشیا کی پہلی فہرست اور 108 اشیا کی دوسری فہرست پر اضافہ ہے جو بالترتیب 21 اگست 2020 اور 31 مئی 2021 کو جاری کی گئی تھیں۔ پہلی فہرست میں شامل اہم اشیا میں 155 ملی میٹر/39 کیل الٹرا لائٹ ہوویٹزر، ہلکے جنگی طیارے  میک– آئی اے انڈیجینائزڈ مواد، روایتی آبدوزیں اور مواصلاتی سیارچے جی سیٹ-7 سی شامل ہیں۔ دوسری فہرست میں شامل اہم اشیا میں نیکسٹ جنریشن کارویٹ، لینڈ بیسڈ ایم آر ایس اے ایم ویپن سسٹم، اسمارٹ اینٹی فیلڈ ویپن سسٹم  ایم کے-1، آن بورڈ آکسیجن جنریشن سسٹم  پر مبنی لڑاکا طیاروں کے لیے مربوط لائف سپورٹ سسٹم اور ٹینک کے لیے 1000 ایچ پی انجن  شامل ہیں۔
تیسری فہرست 100 سے زائد اشیا پر مشتمل ہوگی جن میں پیچیدہ آلات اور نظام شامل ہیں جو تیار کیے جا رہے ہیں اور اگلے پانچ سالوں میں مضبوط آرڈرز میں تبدیل ہونے کا امکان ہے۔ تیسری فہرست میں شامل اشیا کے حصے کے طور پر اگلے پانچ سالوں میں صنعت پر 2,10,000 کروڑ روپے سے زائد کے آرڈر دیئے جانے کا امکان ہے۔ نوٹیفکیشن کے ساتھ 300 سے زائد جدید ترین اشیا کا احاطہ کیا جائے گا جن میں پیچیدہ ہتھیاروں کے نظام سے لے کر اہم پلیٹ فارم جیسے بکتر بند گاڑیاں، جنگی طیارے، آبدوزیں وغیرہ شامل ہیں۔
حاصل کردہ پیش رفت
پہلی اور دوسری فہرستوں کے نوٹیفکیشن کے بعد سے مسلح افواج کی جانب سے 53,839 کروڑ روپے مالیت کے 31 پروجیکٹوں کے معاہدوں پر دستخط کیے گئے ہیں۔ 1,77,258 کروڑ روپے مالیت کے 83 پروجیکٹوں کے لیے ضرورت کو قبول کرنے  کی منظوری دی گئی ہے۔ اس کے علاوہ اگلے پانچ سے سات سالوں کے درمیان 2,93,741 کروڑ روپے کے کیسوں میں پیش رفت ہوگی۔
آتم نربھر بھارت کا وژن
تیسری فہرست کا نوٹیفکیشن دفاعی مینوفیکچرنگ میں خود انحصاری کے حصول کے لیے ایک بڑی پہل ہے اور گھریلو صنعت میں حکومت کے بڑھتے ہوئے اعتماد کو ظاہر کرتی ہے کہ وہ مسلح افواج کی مانگ کو پورا کرنے کے لیے بین الاقوامی معیار کے آلات بنا اور فراہم کرسکتے ہیں۔ وزیراعظم جناب نریندر مودی کے وژن کے مطابق 'آتم نربھر بھارت' کا مقصد دوسرے ممالک سے درآمدات پر انحصار کیے بغیر ایک خود کفیل ملک کے لیے ضروری مستقل سلامتی کا حصول ہے۔ اس کا مقصد بھارت کو دفاعی مینوفیکچرنگ کا ہب بنانے کے لیے گھریلو صنعت کی تعمیر کرنا ہے جو نہ صرف گھریلو ضروریات کو پورا کرے بلکہ بین الاقوامی ضروریات کی بھی تکمیل کرے۔
وزارت اطلاعات ونشریات
امید ہے کہ سمر ریبلز اس مشکل صورتحال میں بہت سارے کنبوں کی مدد کرے گی: ڈائریکٹر مارٹینا سکووا
فلم ’’دوستی، اعتماد، تعلق اور محبت کو فروغ دیتی ہے‘‘
نئی دہلی،20 جنوری 2020/ گیارہ سالہ ایک لڑکا اپنی ماں سے سرکشی کرتا ہے اور جرمنی میں اپنے گھر سے سلوواکیہ اپنے دادا کی تلاش میں بھاگ جاتا ہے ، صرف یہ محسوس کرنے کے لئے اس کے دادا اتنے دوست نہیں ہیں، جتنا اس نے تصور کیا تھا۔ اس لڑکے کی مہم جوئی کے بارے میں بات کرتے ہوئے ایفی -51 ورلڈ پنورما فلم،سمر ریبلز کی ڈائریکٹر مارٹینا اسکووا نے کہا : کہانی ایک 11 سال کے لڑکے کی نظر سے سنائی گئی ہے ۔مجھے امید ہے کہ یہ کہانی اس مشکل صورتحال میں بہت سے کنبوں کی اخلاقی مددر کرے گی۔ فلم دوستی ، اعتماد اور اپنے تعلق اور جذبات کے موضوعات پر مبنی ہے۔ مجھے امید ہے کہ ناظرین ان جذبات کا ادراک کریں گے جو ہم نے اس فلم میں ڈالیں ہیں اورخصوصی مزاح سے وہ بہتر محسوس کریں گے اور محفوظ ہوں گے۔ وہ 51 ویں فلمی میلے کے پانچویں دن  ہندستان کے بین الاقوامی فلمی میلے میں پریس کانفرنس سے خطاب کررہی تھیں۔
مجھے بھی بچپن میں ایک ایسے ہی ٹوٹے ہوئے خاندان کے ساتھ پریشانیوں کا سامنا کرنا پڑا تھا لیکن میں نے اپنے دادا دادی کے ساتھ اچھا وقت گزارا تھا۔ پہلی ڈیبو فیچر فلم کی ہدایت کار نے اعتراف کیا۔ انہوں نے کہاکہ ایلی آس ایسکوسل ، چائلڈ ایکٹر،جو فلم میں کمسن لڑکے جونا س کا کردار نبھا رہا ہے، بے ساختہ اور باصلاحیت اداکار ہے اور اداکاری کے نئے طریقوں کو جوکردار کی مانگ کی ہے، سیکھنے کےلئے تیار رہتا ہے۔
اس سوال کے جواب میں کہ فلم کے لئے سمر ریلیز کا عنوان کیوں منتخب کیا گیا ہے، انہوں نے کہا چائلڈ کیریکٹر حیثیت  کو پسند نہیں کرتے، وہ اس میں تبدیلی لانے کے خواہاں ہیں۔
اس میں اپنی موجودگی کے بارے میں بات کرتے ہوئے ڈائریکٹر نے کہا، گوا میں آکر یہ فلم دکھاکر بہت خوشی ہوئی ہے۔میں اس سے پہلے ہندستان کبھی نہیں آئی تھی اوراس فلم میں میلے کے فلمی ثقافت کو زندہ رکھنے کے لئے میں فلمی میلےکی بہت شکر گذار ہوں۔
مارٹینا سکووا کی سمر ریبیل ،’’ ایک دو لسانی مزاحیہ ایڈوینچر ہے جس میں کمسن جوناس ایلیاس ویسکو سل (اپنے دادا کے ساتھ چھٹیاں گذارنا چاہتا ہے وہ حقیقت میں دل سے اپنے دادا کے ساتھ رہنا چاہتا ہے۔ جبکہ اس کی تھکی ہوئی ماں نے پہلے ہی دیگر منصوبے بنا رکھے ہیں۔ تھوڑی سی اسمنجس میں جوبہت واضح ہے، جلد ہی جوناس جرمنی سے سلوواکیہ بھاگ جاتا ہے۔ وہ صرف یہ محسوس کرنا چاہتا ہے کہ ان کے پیارے دادا برناڈاب ایک ٹیڈ گرمپیئر ہیں ۔
ش ح۔ ش ت۔ج
Uno-607
(Visitor Counter : 282
سائنس اور ٹیکنالوجی کی وزارت
کرافٹس مین ٹریننگ اسکیم –مرحلہ دوم کے تحت سیشن 2019 آل انڈیا ٹریڈ ٹیسٹ 2020کے نتائج کا اعلان
ہنرمندی کے فروغ اور صنعت کاری کی وزارت  کے تحت ڈائریکٹوریٹ جنرل آف ٹریننگ  نے 31.05.2021 کو اے آئی ٹی ٹی 2020 کے نتیجے جاری کرنے کے عمل کو آگے بڑھاتے ہوئے 01.06.2021 کو سیشن 2019 کےلئے نتیجوں کا اعلان کیا جو کرافٹس مین ٹریننگ پروگرام  کے تحت ملک بھر کے تقریباً 15000 صنعتی تربیت کے اداروں  پر نافذ ہے۔ نتیجے اس لنک پر مہیا ہیں۔
https://ncvtmis.gov.in/pages/marksheet/validate.aspx
سی ٹی ایس کے تحت ٹرینیز کے کمپیوٹر بیسڈ ٹیسٹ  سمیت اے آئی ٹی ٹی 2020امتحان جولائی 2020 میں منعقد کئے جانے تھے،لیکن کووڈ-19 ،ملک گیر لاک ڈاؤن اورستمبر –اکتوبر 2020 تک آئی ٹی آئی اداروں کے باقاعدگی سے نہ چلنے کی وجہ سے اس میں تاخیر ہوئی۔ کچھ ریاستوں میں کہیں زیادہ تاخیر ہوئی۔اس لئے 1600 گھنٹوں کے اس ٹریننگ کورس کو پورا کرنے کےلئے سیشن میں توسیع کی گئی تھی ۔ ٹریننگ ڈائریکٹوریٹ  نے مندرجہ ذیل طریقے سے امتحان طے اور منعقد کئے:
1.پریکٹیکل اور انجینئرنگ ڈرائنگ موضوع 4 مرحلوں یعنی نومبر –دسمبر 2020،فروری 2021،مارچ 2021 اور اپریل 2021 میں ریاستوں کی تیاری کی بنیاد پر منعقد کئے گئے۔ نظریاتی حصہ  کو دو سیشنوں کی بجائے 3 گھنٹے دورانیے کے ایک سیشن میں کمپیوٹر پر مبنی ٹیسٹ  کے موڈ  مرحلہ وار کیا گیا۔ یہ اقدامات کووڈ منظر نامے کو مدنظر رکھتے ہوئے اور ٹرینیوں کی مدد کے لئے اٹھائے گئے تھے۔
2.جو ٹرینیز کسی وجہ سے ان امتحانات میں شامل نہیں ہو سکے انہیں ضمنی امتحانات میں حاضر ہونے کی اجازت دی جائے گی۔ ضمنی امتحانات کا انعقاد موجودہ حالات کو توجہ میں رکھتے ہوئے ممکن ہے کہ اگلے دو مہینوں میں کیا جائےگا۔
3.ٹرینیز کے ذریعہ طے کی گئی دوریوں کو توجہ میں رکھتے ہوئے آئی ٹی آئی کو پریکٹیکل اور انجینئرنگ ڈرائنگ موضوع کےلئے سیلف –سینٹر بنائے گئے تھے۔ روایت سے ہٹ کر کچھ نجی آئی ٹی آئی کو بھی سی بی ٹی کےلئے سینٹر بنایا گیا تھا۔
سیشن 2019کے ایک سال کاروباری کورس کےلئے کل 245574 ٹرینی امتحان میں شامل ہوئے۔ ان میں سے 175938 ٹرینی امتحان میں پاس ہوئے۔ اس طرح پاس ہونے کا فیصد 71.6فیصد رہا۔
اگر ٹرینی حاصل نتیجوں کے سلسلے میں شکایت کرنا چاہتے ہیں تو وہ نتیجوں کے ساتھ ساتھ این سی وی ٹی ایم آئی ایس پورٹل پر شکایت کے حل کے ٹول کا استعمال کر سکتے ہیں۔
روایت کے مطابق ریاستی سطح پر آئی ٹی آئی کی انفرادی حصہ داری کے ساتھ تقسیم اسناد تقریب منعقد کی جاتی ہیں ۔ جس کے مطابق ریاستی ڈائریکٹوریٹ سے تقسیم اسناد پروگرام منعقد کرنے کی اپیل کی جائے گی۔ ملک کے ٹاپروں کو ہنر مندی کے بین الاقوامی دن یعنی 15جولائی کو اعزاز سے نوازا جاسکتا ہے۔
صدر جمہوریہ کا سکریٹریٹ
صدر جمہوریہ 3 سے 6 مئی تک آسام اور میزورم کا دورہ کریں گے
صدر جمہوریہ ہند جناب رام ناتھ کووند 3 سے 6 مئی تک آسام اور میزورم کا دورہ کریں گے۔
صدر جمہوریہ 4 مئی 2022 کو تامل پور آسام میں بوڈو ساہتیہ سبھا کی 61 ویں سالانہ کانفرنس سے خطاب کریں گے۔ اسی دن وہ ’’آزادی کا امرت مہوتسو ‘‘ کے ایک حصے کے طور پر شمال مشرقی خطے کی ترقی کی وزارت کے ذریعہ گوہاٹی میں منعقدہ نارتھ ایسٹ فیسٹول کی ختتامی تقریب میں بھی شرکت کریں گے۔
صدر جمہوریہ 5 مئی 2022 کو آئزول میں میزورم یونیورسٹی کے 16 ویں جلسہ تقسیم اسناد سے خطاب کریں گے۔
۔۔۔۔۔۔۔۔۔۔۔
ش ح۔ا گ ۔ن ا۔
U- 4949
(Visitor Counter : 105
وزیراعظم کا دفتر
وزیر اعظم پاپوا نیو گنی کے پورٹ مورسبی پہنچے
وزیر اعظم جناب نریندر مودی 21 مئی 2023 کی شام کو پورٹ مورسبی پہنچے ہیں۔ پاپوا نیو گنی کے وزیر اعظم عزت مآب جناب جیمز مارپے نے ہوائی اڈے پر وزیر اعظم نریندر مودی کا استقبال کیا۔ وزیر اعظم مودی کو 19 توپوں کی سلامی اور گارڈ آف آنر دیا گیا۔
پاپوا نیو گنی کا یہ کسی ہندوستانی وزیر اعظم کا پہلا دورہ ہے۔ یہ دورہ بحرالکاہل کے جزیرے کے ممالک کے ساتھ بھارت کی قریبی دوستی کی عکاسی کرتا ہے۔U. No. 5363
(
شہری ہوابازی کی وزارت
پروفیسر جے شنکر تلنگانہ ریاستی زرعی یونیورسٹی  کو ڈرون کے استعمال کی اجازت
پودوں کے تحفظ سے متعلق حل کا تجزیہ اور معیار کاری اور بڑے حشرات اور امراض کی تشخیص کے لیے پروٹوکول تیار کرنے کی اجازت
ملک میں ڈرون کے استعمال کے دائرہ کار کو بڑھانے کے لیے حکومت ہند کے مقاصد کے موافق، شہری ہوابازی کی وزارت  اور شہری ہوا بازی کے ڈائریکٹوریٹ جنرل  نے پروفیسر جے شنکر تلنگانہ ریاستی زرعی یونیورسٹی  کو ڈرون کے استعمال کی مشروط اجازت دی ہے۔ ڈرون کے استعمال کی یہ مشروط اجازت تلنگانہ میں پی جے ٹی ایس اے یو کے تحقیقی کھیتوں پر پودوں کی حفاظت کے حل کا تجزیہ اور معیار کاری، زرعی چھڑکاؤ، اور بڑے حشرات اور امراض کی تشخیص کے لیے پروٹوکول تیار کرنے کے لیے دی گئی ہے۔
مشروط اجازت مکتوب جاری ہونے کی تاریخ سے 16 مارچ 2022 تک یا ڈجیٹل اسکائی پلیٹ فارم  کی مکمل عمل آوری تک، جو بھی پہلے ہو، دی گئی ہے۔ یہ استثنیٰ تبھی مستند رہے گا جب ذیل میں بیان کی گئی تمام شرائط اور حدود پر سختی سے عمل کیا گیا ہو۔ کسی بھی شرط کی خلاف ورزی کرنے پر، یہ استثنیٰ پوری طرح سے خارج اور مسترد ہو جائے گا۔
پی جے ٹی ایس اے یو اور ماروت ڈرون ٹیک پرائیویٹ لمیٹڈ، حیدرآباد کے لیے ڈرون کے استعمال کے لیے شرائط اور حدود:
- حکومت کے ضابطوں میں کام کاج کے لیے جن پابندیوں کا ذکر کیا گیا ہے اُن پر عمل کرنا ضروری ہے۔
- ایم او سی اے/ ڈی جی سی اے/ ایم او ڈی/ آئی اے ایف/ اے اے آئی/ ریاستی/ ضلعی/ شہری انتظامیہ جیسے متعدد ایجنسیوں کی طرف سے اجازت یا استثنیٰ سے متعلق شرائط کی تعمیل۔ کام کاج سے پہلے تیسرے فریق کا بیمہ اپنی جگہ برقرار رہے گا۔
- ایس او پی کی تعمیل، تاہم، کسی بھی ناگزیر حالات کے پیدا ہونے پر یہ تبدیل ہو سکتے ہی جنہیں تحریری طور پر ریکارڈ کیا جا سکتا ہے۔
- کسی قسم کی تباہی ہونے پر یا کسی شخص یا جائیداد کو نقصان پہنچتا ہے، تو پروفیسر جے شنکر تلنگانہ ریاستی زرعی یونیورسٹی  اور ماروت ڈرون ٹیک پرائیویٹ لمیٹڈ، حیدرآباد محفوظ آپریشن اور قانونی مسئلہ کے لیے ذمہ دار ہوں گے۔
- اس سرگرمی یا اس سے وابستہ جانی/جائیداد کے براہ راست، بالواسطہ، واقعاتی یا نتیجہ میں ہونے والے زیاں کے لیے ڈی جی سی اے اور ایم او سی اے ذمہ دار نہیں ہوں گے۔
- یہ ایس او پی پروفیسر جے شنکر تلنگانہ ریاستی زرعی یونیورسٹی  کے لیے پودوں کی حفاظت کے حل کے تجزیہ اور معیار کاری اور پی جے ٹی ایس اے یو تحقیقی کھیتوں، تلنگانہ میں ڈرون کے استعمال سے بڑے حشرات اور امراض کی تشخیص کے لیے پروٹوکول تیار کرنے کے لیے خصوصی طور سے موزوں ہوگا۔
- درج بالا منظوری متعینہ ضوابط، شہری ہوابازی کے قابل اطلاق تقاضے ، اور ڈی جی سی اے کے ذریعہ وقتاً فوقتاً جاری کیے جانے والے متعدد سرکلر کے التزامات کی تعمیل کو بنیاد بنائے بغیر دی گئی ہے۔ مزید یہ کہ اگر کسی بھی وقت اس منظوری کی مذکورہ بالا توثیق کے دوران کسی بھی طرح خلاف ورزی پائی گئی، تو اس منظوری کو کوئی سبب بتائے بغیر تبدیل، معطل یا منسوخ کیا جا سکتا ہے۔
عوامی نوٹس کا لنک
وزارتِ تعلیم
نو بھارت خواندگی پروگرام
حکومتِ ہند نے مرکز کے زیر سرپرستی ایک اسکیم کو منظوری دی ہے ، جس کا نام ہے ، ’’ نیو انڈیا لٹریسی پروگرام  ‘‘ یعنی ’’ نئے بھارت کا خواندگی پروگرام ‘‘ ، جس کا مقصد 15 سال یا اس سے زیادہ عمر کے نا خواندہ لوگوں میں خواندگی کو فروغ دینے کی خاطر ریاستوں / مرکز کے زیر انتظام علاقوں کی مدد کرنا اور 23-2022 ء سے 27-2026 ء تک کے عرصے میں اسکیم کو نافذ کرکے 5 کروڑ سے زیادہ نا خواندہ لوگوں کا احاطہ کرنا ہے ۔ اس اسکیم کو مرکزی حکومت کے 700.00 کروڑ روپئے کی حصہ داری کے ساتھ 1037.90 کروڑ روپئے کے فنڈ کے ساتھ منظوری دی گئی ہے ۔ اس میں ریاستوں کی حصہ داری 337.90 کروڑ روپئے ہو گی ۔ اسکیم کے پانچ عناصر ہیں ، جن میں بنیادی خواندگی و عدد شناسی ، زندگی کے لئے اہم صلاحیت کا فروغ ، بنیادی تعلیم اور تعلیم جاری رکھنا شامل ہیں ۔
این آئی ایل پی کی اہم خصوصیات میں  اسکولی طلباء ، اعلیٰ تعلیمی اداروں کے سروس سے پہلے کے طلباء  اسکولی اساتذہ ، آنگن واڑی اور آشا ورکر ، این وائی کے ایس ، این ایس ایس ، این سی سی کے رضا کاروں کی شرکت ہو گی ،  اسکولوں کو اسکیم نافذ کرنے والے یونٹ ہوں گے ،  آئی سی ٹی کا استعمال اور ’’ آن لائن تدریس و آموزش اور تجزیہ کے نظام ‘‘ کے ذریعہ اسکیم کا آن لائن نفاذ ،  ڈجیٹل موڈ کے ذریعے جیسے ٹی وی ، ریڈیو ، سیل فون پر مبنی مفت / اوپن سورس ایپ / پورٹل وغیرہ جیسے وسائل کا استعمال ،  ریاستیں / مرکز کے زیر انتظام علاقوں کے ذریعہ این آئی او ایس / ایس آئی او ایس کے ذریعہ آموز گاروں کا تجزیہ ؛ او ٹی ایل اے ایس کے ذریعہ مطالبہ پر تجزیہ اور ای – سرٹیفکیٹ کا اجراء ،  نمونے والے کامیابی کے سروے اور  آن لائن ایم آئی ایس شامل ہیں ۔
یہ معلومات آج تعلیم کی وزیر مملکت محترمہ اَن پورنا دیوی نے لوک سبھا میں ایک تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 2921
(Visitor Counter : 107
بہت چھوٹی، چھوٹی اور درمیانی صنعتوں کی وزارت
مرکزی وزیر محترمہ میناکشی لیکھی نے آئی آئی ٹی ایف میں کھادی پویلین کا دورہ کیا
خارجی امور اور ثقافت کی وزیر مملکت محترمہ میناکشی لیکھی نے سنیچر کو نئی دہلی کے پرگتی میدان میں بھارت کے بین الاقوامی تجارتی میلے 2021 میں ‘کھادی انڈیا پویلین’کا دورہ کیا ۔محترمہ لیکھی نے روایتی چرخہ چلایا اورتجارتی میلے میں بُنی ہوئی پشمینا اون کو دیکھا۔
انہوں نے بجلی سے چلنے والے کمہار کے چاک پر مٹی سے بنائے جانے والے برتنوں کے عمل ،نیز، ہاتھ سے بنائے ہوئے کاغذ، ماحول دوست اگربتی،ہاتھ سے بنائے ہوئے کاغذ کے تھیلے ، تیل نکالے جانے والے وغیرہ کے عمل کا بھی بظاہر ملاحظہ کیا۔محترمہ لیکھی نے خودکا روزگار تشکیل دینے اور دیہی معیشت کو مستحکم بنانے میں کے وی آئی سی کے اقدامات کی ستائش کی ۔
انہوں نے لوگوں کو نصیحت کی کہ وہ کھادی کو فروغ دیکر اور سرپرستی کرکے قوم کی تعمیر میں خدمات انجاد دیں۔وزیر موصوف نے مختلف کھادی اسٹالوں سے ساڑیاں ،شہد ،سرکہ اور لکڑی کے کھلونے وغیرہ خریدے۔انہوں نے بڑی تعداد میں لکڑی کے کھلونو ں کا آرڈر بھی دیا۔
کابینہ
کابینہ نے محکمہ برائے سائنس و ٹیکنالوجی، حکومت ہند اور وزارت برائے تجارت و صنعت، سنگاپور کے درمیان سائنس، ٹیکنالوجی اور اختراع کے شعبوں میں باہمی تعاون سے متعلق مفاہمت کے اقرار نامے  کو منظوری دی
وزیر اعظم جناب نریندر مودی کی صدارت میں مرکزی کابینہ کو حکومت ہند کے محکمہ برائے سائنس و ٹیکنالوجی اور جمہوریہ سنگاپور کی حکومت کی وزارت برائے تجارت و صنعت کے درمیان سائنس، ٹیکنالوجی اور اختراع کے شعبوں میں باہمی تعاون سے متعلق مفاہمت کے ایک اقرار نامے  سے آگاہ کیا گیا۔ مفاہمت کے اقرار نامے  پر فروری 2022 میں دستخط کئے گئے تھے۔
یہ مفاہمت نامہ ایک طریقہ کار فراہم کرے گا اور ایکو سسٹم تشکیل دے گا اور اس میں مدد فراہم کرے گا جو دونوں ممالک میں اختراع اور صنعت کاری کو فروغ دے گا جس کے نتیجے میں باہمی تعاون کے ذریعے نئی ٹیکنالوجی کی ایجاد ہوگی، افرادی قوت کی تربیت کی جائے گی اور آئی پی جنریٹ کی جائے گی۔
اس تعاون کے تحت عمل میں لائی جانے والی سرگرمیوں کے ذریعے علم اور ٹیکنالوجی کی نئی ترقی آتم نربھر بھارت کو تحریک فراہم کرے گی۔ مفاہمت نامہ  ایک طریقہ کار فراہم کرے گا اور ایک ایکو نظام کی تشکیل میں مدد کرے گا جو دونوں ممالک میں اختراع اور صنعت کاری کو فروغ دے گا جس کے نتیجے میں باہمی تعاون کے ذریعے نئی ٹیکنالوجی کی ایجاد ہوگی، افرادی قوت کی تربیت کی جائے گی اور آئی پی جنریٹ کی جائے گی۔ اس مفاہمت نامے میں جن سرگرمیوں کا تصور کیا گیا ہے ان میں مصنوعات کی ترقی اور ٹیکنالوجی کا باہمی تبادلہ شامل ہے، جس سے نئے کاروباری ادارے اور روزگار کے مواقع پیدا ہو سکتے ہیں۔
اس مفاہمت نامے کا مقصد سائنس، ٹیکنالوجی اور اختراع کے مشترکہ دلچسپی کے شعبوں میں بھارت اور سنگاپور کے درمیان باہمی اشتراک و تعاون کی حوصلہ افزائی، ترقی اور سہولت فراہم کرنا ہے۔ اس کے تحت باہمی دلچسپی کے کسی بھی شعبے میں تعاون کو ترجیح دی جائے گی جو تحقیق، اختراع اور تکنیکی ترقی میں پیش رفت کرسکے بشمول:
- زراعت اور فوڈ سائنس اور ٹیکنالوجی؛
- اعلی درجے کی مینوفیکچرنگ اور انجینئرنگ؛
- آلودگی سے پاک معیشت، توانائی، پانی، آب و ہوا اور قدرتی وسائل؛
- ڈیٹا سائنس، ابھرتی ہوئی ٹیکنالوجیز؛
- اعلی درجے کا مواد اور
- صحت اور بایو ٹیکنالوجی۔
علاوہ ازیں اس میں مشترکہ دلچسپی کے دیگر شعبوں کو باہمی رضامندی سے شامل کیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(